Michezo ya shule za Afrika mashariki ina faida kubwa
Language: Swahili | Genre: News

Michezo ya Shule za Afrika Mashari ina faida kubwa
Ningependa kusema kuwa kwa shule zetu za jimbo la Pwani ambazo miaka kadhaa zimekuwa zikishiriki kwenye Michezo ya Shule za Afrika Mashariki na kutofuzu kwa Michezo hiyo sio mwisho wa dunia.
Timu maarufu ya St John's imewahi mara kadhaa kushiriki na hata kuwahi kushinda taji la michezo ya kanda hii ya Afrika lakini nyakati ambazo haifuzu kwa michezo hiyo, hutambua kuwa ni bahati mbaya ama kukubali kuwa shule nyingine nazo zimepigana kufuzu.
Nayaamini maneno ya Kocha wa St John's, Joseph Oyoo anaposema kuwa japo wengi huwapigia upatu mwaka nenda mwaka rudi timu yake kuibuka washindi kutokana na soka la hali ya juu inalocheza wakati wa mechi za Michezo ya Mkoa wa Pwani, kwake huwa si lazima kushinda.
Wasichana wengi wa timu yake huwa ni wanafunzi wa kidato cha kwanza na pili na hivyo, huwa wangali na miaka mitatu na miwili kuichezea timu hiyo ambayo ana uhakika itawika kwenye michezo ya mwaka unaofuata.
Baadhi ya wachezaji wa kikosi cha shule yake kilikuwa na Rukiya Jackson, Jennifer Oluseno, Mahenzo Katore, Amina Fondo, Dhahabu Fikirini, Anita Vandy, Selina Kahindi, Inviolata Mkosh, Cynthia Peacky, Justine Achieng
Napenda kusema kuwa kila shule inayoshiriki kwenye michezo ya shule za upili huwa na hamu kubwa ya kufikia kiwango cha kushiriki kwenye Michezo ya Shule za Upili ya Afrika Mashariki na mara nyingi kila shule inajiandaa vya kutosha.
Hivyo japokuwa baadhi ya shule zetu za Pwani huwa imara, timu za shule nyingine za huko bara huwa zinajiandaa vizuri na kutoa ushindani na hata mara nyingine kuibuka washindi. Kwa Oyoo, ameweza kusimamia soka la wanawake miaka mingi na tangu soka hilo lianzishwe nchini.
Oyoo hapo awali aliwahi kuifanikisha timu hiyo ya St John's katika Michezo ya Afrika Mashariki mara tatu katika miaka ya 2012, 2014 na 2016. Nina imani kubwa mwaka huu ambapo michezo ya shule yanatarajia kufanyika, mojawapo ya shule za Pwani itafanya vizuri.
Ningali nakumbuka mwaka 2012, St John's ilimaliza kwenye nafasi ya tano michezo hiyo ilipofanyika huko Burundi, ikamaliza nafasi ya nne mwaka 2014 huko Dar es Salaam nchini Tanzania na Naibu Bingwa kwenye michezo ya mwaka 2016 ilipofanyika hapa nchini huko Eldoret mwaka 2016.
Baadhi ya wachezaji wa kikosi cha shule yake kilikuwa na Rukiya Jackson, Jennifer Oluseno, Mahenzo Katore, Amina Fondo, Dhahabu Fikirini, Anita Vandy, Selina Kahindi, Inviolata Mkosh, Cynthia Peacky, Justine Achieng na Trader Ann.
Wengine ni Monalisa Anyango, Shantel Shamola, Sharon Kathure, Zawadi Hamisi, Rehema Esther, Daiz Malingi, Monica Changawa, Mildred Alusa, Mildred Adisa, Joyce Hamisi, Lucy Karani, Magdalena Neema, Kadzo Jumanne, Rahab Dama, Faith Ndzame, Vivian Kayat na Jane Gege.
Baadhi ya wachezaji hao hawako tena kwa timu kwani wameshamaliza masomo yao ya kidato cha nne
lakini ningali nawaona wachezaji ambao nina imani wanaweza hata kuichezea timu ya taifa ni pamoja na Inviolata Mkosh na Selina Kahindi.
Wanasoka hawa sijui kama bado wako shule ama wamemaliza lakini huwaona wakisakata gozi katika klabu ya Ligi ya Taifa Daraja la kwanza ya soka la wanawake ya Mombasa Olympic Ladies FC ambayo imeweza kujihami na kuhakikisha inabakia katika ligi hiyo.
Uchezaji wa wanasoka hawa wawili ni wa hali ya juu ya wanastahili kuangaziwa na kufanyiwa majaribio katika timu ya taifa ya Harambee Starlets. Golikipa Rukiya Jackson pia anastahili kujaribiwa kwani nina hakika naye anaweza kuwa miongoni mwa kipa wazuri hapa nchini.
Kwangu nasema, wanasoka hao watatu na wengine wenye vipaji wanastahili kufanyiwa majaribio katika kikosi cha Starlets na kama wanafaa, wawe wenye kuichezea!
MEDANI  VIWANJANI